लैनचौर डोजाङ टिम च्याम्पियन
लैनचौर तेक्वान्दो डोजाङले ७ स्वर्ण जित्दै प्रथम वाग्मती प्रदेश आमन्त्रण तेक्वान्दो प्रतियोगिताको उपाधि जितेको छ ।
काठमाडौँ — लैनचौर तेक्वान्दो डोजाङले ७ स्वर्ण जित्दै प्रथम वाग्मती प्रदेश आमन्त्रण तेक्वान्दो प्रतियोगिताको उपाधि जितेको छ ।एसकेबीसी तेक्वान्दो डोजाङको आयोजनामा भएको प्रतियोगितामा ४ स्वर्णसहित बालाजु तेक्वान्दो डोजाङ दोस्रो भयो । तेस्रो स्थानको आयोजक एसकेबीसीले ३ स्वर्ण जित्यो ।पुरुषमा एसकेबीसीका करण द्यौली र महिलामा लैनचौरकी आकृति गुरुङ उत्कृष्ट खेलाडी चुनिए । उत्कृष्ट खेलाडीले जनही ५ हजार नगद पाए । टोखामा भएको प्रतियोगितामा सुवास श्रेष्ठ उत्कृष्ट निर्णायक चुनिए ।दुईदिने प्रतियोगितामा वाग्मती प्रदेशका ३५ डोजाङका करिब ५ सय खेलाडीको सहभागिता रहेको आयोजक एसकेबीसीका प्रमुख रञ्जितबहादुर डगौराले जनाए । त्यसमा ग्यारोगीमा २८ र पुम्सेमा ४ स्वर्णका लागि प्रतिस्पर्धा भएको थियो । हरेक स्पर्धामा शीर्ष तीन स्थान हात पार्ने खेलाडीले क्रमशः १५ सय, १ हजार र ५ सय रुपैयाँ पुरस्कार पाए ।